NGC 2244

NGC 2244 je otvorená hviezdokopa v súhvezdí Jednorožec, ktorú objavil John Flamsteed 17. februára 1690. Obklopuje ju hmlovina Rozeta, ktorú hviezdy tejto hviezdokopy nútia k žiareniu. Jej zdanlivá hviezdna veľkosť je 4,8.

Jej najjasnejšia hviezda 12 Monocerotis dosahuje 5,8 mag. Uhlový priemer hviezdokopy dosahuje 40 oblúkových minút, čo je asi polovica priemeru hmloviny Rozeta.  Obsahuje 15 hviezd s jasnosťou medzi 6, až 9. magnitúdou. Jej hviezdy majú pravdepodobne menší vek ako pol milióna rokov až štyri milióny rokov. Ich prudký hviezdny vietor vytlačil zvyšky okolitej materskej hmloviny a vytvoril v strede hmloviny dutinu, ktorá jej dáva charakteristický vzhľad rozkvitnutej ruže. Hviezdokopa sa dá vyhľadať aj poľným ďalekohľadom s vysokou svetelnosťou alebo triédrom.


 Zdroj 


 Pozri aj 
 Zoznam NGC objektov

Kategória:Súhvezdie Jednorožec
2244
Kategória:Otvorené hviezdokopy
Kategória:Astronomické objekty objavené v roku 1690